 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ምስሕሓብ ምምሕዳር ኣዲስ ኣበባን ቤት ምኽሪ ባለኣደራን 19 ሓምለ 2019 ምንጪ ስእሊ, Sean Gallup ባይቶ ተወከልቲ ህዝቢ ምምሕዳር ከተማ ኣዲስ ኣበባ መረጻ ንምክያድ ኣብ ዘይኽእለሉ ኩነታት ስለ ዝነበረ እቲ መረጻ ክናዋሕ ምውሳኑ ዝዝከር እዩ እቲ ባይቶ ንቻርተር ምምሕዳር እታ ከተማ ኣብ ዘመሓየሸሉ ግዘ እዋን መረጻ ካብ ምንዋሕ ብተወሳኺ መረጻ ተኻይዱ ብመረጻ ስዒሩ ዝመጸ ኣካል ናብ ሓላፍነት ክሳብ ዝመጽእን እቲ ዘሎ መሓውር ምምሕዳርን ቤት ምኽሪ እታ ከተማን ስርሑ ክቕጽልውን እዩ ወሲኑ ነይሩ እዚ ውሳነ ናእቲ ቤት-ምኽሪ ሕጋዊነት የብሉን እቲ ዝጸንሐ ምምሕዳር ድማ ንከተማ ኣዲስ አባባ ከመሓድር ዝኽእለሉ ሕጋዊ ኣገባብ የለን ዝብሉ ገለ ኣካላት ድማ ዓው ኢሎም ድምጾም ኣስሚዖም እቲ ጉዳይ ከካትዕ ይረኣይ ብፍላይ ድማ ቤት ምኽሪ ባላደራ ሞግዚት ብዝብል ንርእሱ ዘቖመ ጉጅለ ነዚ ሓሳብ ኣትሪሩ ዝቃወም እዩ ኣይተ ሄኖክ ኣክሊሉ ኣባል ቤት ምኽሪ ባለኣደራ እዩ እቲ ምምሕዳር ናተይ ዝብሎም ሰባት ካብ ላዕሊ ክሳብ ታሕቲ መሊኡ ነቲ ሕብረተሰብ ዘይውክሉ ሰባት ኣብ ኣመራርሓ ምቕማጡ ነዚ ባለኣደራ ዝበሃል ቤት-ምኽሪ ንምጥያሽ ምኽንያት ከምዝኾነ እዩ ዝዛረብ ከምኡ ድማ እቲ ኣብ ስልጣን ዘሎ ምምሕዳር ሕጋዊ መሰረት የብሉን ዝብል ካሊእ ቀንዲ ምኽንያት እዩ - ንኣይተ ሄኖክ ኣባላት ቤትምኽሪ ባለኣደራ ምስቲ ዕልዋ መንግስቲ ብዝተተሓሓዘ ብሽበራ ናብ ቤት ፍርዲ ቐሪቦም ባይቶ ወከልቲ ህዝቢ ዝጸወዖ ኣኼባ ተበቲኑ ሕጋዊ ኣፍልጦ የብሉን ኣይተ ሄኖክ ንዓንቀጽ 49 ንኡስ ኣንቀጽ 2 ሕገ-መንግስቲ ኢትዮጵያ ጠቒሱ ህዝቢ ከተማ ኣዲስ ኣበባ ንርእሱ ናይ ምምሕዳር መሰል ከምዘለዎ ይካታዕ ከምኡ ድማ ናይቲ ከተማ ምምሕዳር ቻርተር ኣዋጅ ቁጽሪ 3651995 መሰረት ብምግባር እቲ ቤት-ምኽሪ ግዚኡ ስለዝሓለፎ ሕጋዊ ባይታ ከምዘይብሉ እዩ ዝዛረብ ቤት ምኽሪ እቲ ከተማ ኮነ ፈጻሚ ስራሕ ከምኡ ውን ቤት-ጽሕፈት እቲ ከንቲባ ንሓሙሽተ ዓመት እዩ ተመሪጹ ሓሙሽተ ዓመት ድማ ሓሊፉዎ ኣሎ መረጻ ጥራሕ እዩ ከካይድ ዝኽእል ከምኡ ምግባር እንተዘይክኢሉ ድማ እቲ ስልጣን ናብቲ ህዝቢ እዩ ዝምልስ እቲ ህዝቢ ዝደልዮም ሰባት ኣብ ሓላፍነት የቕምጥ ይብል ካብዚ ወጻኢ ዝግበር ክያዶ ኣግባብ ኣይኮነን በሃሊ እዩ ኣፈጉባኤ ቤት-ምኽሪ ከተማ ኣዲስ አበባ ወሮ ኣበበች ነጋሽ ግና ናይቲ ከተማ ቤት ምኽሪ ናይ ስልጣን ግዚኡ ኣብቂዑ እዩ ዝብል ዘረባ ኮነ ተባሂሉ ብገለ ተበለጽቲ ሰባት ዝንዛሕ ወረ እዩ ክትብል ትነጽጎ ምስ ቻርተር ተኣሳሲሩ ዝተልዓለ ሕቶ ድማ 3651995 ብአዋጅ ቁጽሪ 109420 ተመሓይሹ ከምዝተቐየረ ወሲኸን የረደኣ እዚ ድማ ብባይቶ ተወከልቲ ህዝቢ ኣቢሉ ዝሓለፈ ውሳነ ከምዝኾነ ይዛረባ እዚ ሓድሽ ኣዋጅ ናይቲ ከተማ ምምሕዳር ናይ ግዘ ገደብ ከምዘይቐመጠውን ወሲኸን ሓቢረን ከምኡ ድማ በብመሰረት እቲ ሓድሽ ኣዋጅ ምክትል ከንቲባ ካብቲ ቤት-ምኽሪ ወጻኢ ክሽየም ከምዘኽእል ተዛሪበን ኣካትዓይ ኣዋጅ ቁፅሪ 10942010 ባይቶ ተወከልቲ ህዝቢ መረፃ ከተማ ኣዲስ ኣበባ ንዘይተወሰነ ግዘ ዘናወሖን ባይቶ ተወከልቲ ህዝቢ ኣዲስ ኣበባ ብዘለዎ ንክቕፅል ዝወሰነን ንቻርተር ምምሕዳር ከተማ ኣዲስ ኣበባ ኣዋጅ ቁፅሪ 3651995 ብኣዋጅ ቁፅሪ 10942010 ብምምሕያሽ እዩ ኣይተ ሄኖክ ግና ባይቶ ተወከልቲ ህዝቢ እታ ሃገር ስራሕ ዘበን ባይቶ ከተማ ኣዲስ ኣበባ ናይ ምንዋሕ መሰል የብሉን ብምባል ይካታዕ ባይቶ ተወከልቲ ህዝቢ ስራሕ ዘበን ባይቶ ከተማ ኣዲስ ኣበባ ናይ ምንዋሕ መሰል ከምይብሉን እቲ ሕዚ ዘሎ ምምሕዳርን ባይቶን እታ ከተማ ሕጋውነት ከምዘይብሉ ይዛረብ ኣብ ሕገ-መንግስቲ ዓንቀፅ 492 ምምሕዳር እቲ ከተማ ንርእሱ ምሉእ ብምሉእ ናይ ምምሕዳር ስልጣን ይህልዎ ዝርዝሩ ድማ ብሕጊ ይውሰን ይብልምበር ባይቶ ተወከልቲ ህዝቢ ፌደራል ስራሕ ዘበን ባይቶ ተወከልቲ ህዝቢ ከተማ ኣዲስ ኣበባ የናውሕ እዩ ዝብል የለን ኢሉ ጃምላ ማእሰርቲ ኣብ ኣዲስ ኣበባ ኣብዚ ጉዳይ መልሲ ንክህባና ዝሓተትናየን ኣፈጉባኤ ባይቶ ተወከልቲ ህዝቢ ከተማ ኣዲስ ኣበባ ወይዘሮ ኣበበች ነጋሽ ብወገና ባይቶ ተወከልቲ ህዝቢ ኣዋጅ ቁፅሪ 10942010 ምፅዳቕ ኣይኽእልን እንተተባሂሉ ኣብኡ ርኢቶ ክህብ ኣይኽእልን ንሕና ግና ነቲ ኣዋጅ ብሕጋዊ መገዲ ተግባራዊ ንገብር ኢና ዘለና ኢላ በዓል ሞያ ሕጊ ኣይተ ኤፍሬም ታምራት ድማ ባይቶ ተወከልቲ ህዝቢ ፌደራል ስራሕ ዘመን ምንዋሕ ከምዝኽእል ኣረጊጹ ይዛረብ ኣብ ሕገ-መንግስቲ ዓንቀፅ 49 ምምሕዳር ከተማ ኣዲስ ኣበባ ተፀዋዕነቱ ንመንግስቲ ፌደራል ከምዝኾነን ምምሕዳር እቲ ከተማ ንርእሱ ናይ ምምሕዳር መሰሉ ሕልው ምዃኑን እዚ ንምድንጋግ ድማ ዝርዝር ሕጊ ይወፅእ ይብል ዝርዝር ሕጊ ተባሂሉ ዘሎ ድማ እቲ ሓደ ቻርተር እዩ ኣብቲ ቻርተር ድማ መንግስቲ ፌደራል ብባዕሉ ተበግሶ ነቲ ቻርተር ከመሓይሽ ከምዝኽእል ተገሊፁ እዩ ይብል መረፃ ከተማ ኣዲስኣበባ መዓዝ እዩ ክካየድ? 